title: 2019 m. gegužės 29 d. Komisijos įgyvendinimo reglamentas (ES) 2019/913 dėl leidimo naudoti lantano karbonato oktahidratą kaip kačių pašarų priedą atnaujinimo, kuriuo panaikinamas Reglamentas (EB) Nr. 163/2008 (leidimo turėtojas – „Bayer HealthCare AG“) (Tekstas svarbus EEE.)

text:
5.6.2019

                  LT

                  Europos Sąjungos oficialusis leidinys

                  L 146/57

         KOMISIJOS ĮGYVENDINIMO REGLAMENTAS (ES) 2019/913
         2019 m. gegužės 29 d.
         dėl leidimo naudoti lantano karbonato oktahidratą kaip kačių pašarų priedą atnaujinimo, kuriuo panaikinamas Reglamentas (EB) Nr. 163/2008 (leidimo turėtojas – „Bayer HealthCare AG“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir jo atnaujinimo pagrindas bei tvarka;

                     (2)

                     Komisijos reglamentu (EB) Nr. 163/2008 (2) lantano karbonato oktahidratą leista 10 metų naudoti kaip kačių pašarų priedą;

                     (3)

                     pagal Reglamento (EB) Nr. 1831/2003 14 straipsnį šio leidimo turėtojas pateikė prašymą dėl leidimo naudoti lantano karbonato oktahidratą kaip kačių pašarų priedą atnaujinimo ir paprašė tą priedą priskirti prie priedų kategorijos „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 14 straipsnio 2 dalį;

                     (4)

                     Europos maisto saugos tarnyba (toliau – Tarnyba) 2018 m. lapkričio 29 d. nuomonėje (3) padarė išvadą, kad pareiškėjas pateikė duomenų, iš kurių matyti, kad priedas atitinka leidimo suteikimo sąlygas;

                     (5)

                     lantano karbonato oktahidrato vertinimas rodo, kad Reglamento (EB) Nr. 1831/2003 5 straipsnyje numatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti atnaujintas leidimas naudoti minėtą priedą;

                     (6)

                     dėl leidimo naudoti lantano karbonato oktahidratą kaip pašarų priedą atnaujinimo pagal šio reglamento priede nustatytas sąlygas Reglamentas (EB) Nr. 163/2008 turėtų būti panaikintas;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas naudoti priede nurodytą pašarų priedą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, atnaujinamas šio reglamento priede nustatytomis sąlygomis.

            2 straipsnis
            Reglamentas (EB) Nr. 163/2008 panaikinamas.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 29 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  2008 m. vasario 22 d. Komisijos reglamentas (EB) Nr. 163/2008 dėl leidimo naudoti lantano karbonato oktahidrato preparatą (Lantharenol) kaip pašarų priedą (OL L 50, 2008 2 23, p. 3).

            (3)  EFSA Journal 2018;16(12):5542.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        mg priedo/kg visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: kiti zootechniniai priedai (su šlapimu išsiskiriančio fosforo kiekio mažinimas)

                        4d1

                        „Bayer HealthCare AG“

                        Lantano karbonato oktahidratas

                           Priedo sudėtis:

                        Lantano karbonato oktahidrato preparatas
                        Ne mažiau kaip 85 % veikliosios medžiagos lantano karbonato oktahidrato.

                           Veikliosios medžiagos apibūdinimas:

                        Lantano karbonato oktahidratas
                        La2(CO3)3*8H2O
                        CAS numeris: 6487-39-4

                           Analizės metodas
                            (1)

                        Karbonato kiekio pašarų priede nustatymas:
                        Bendrijos metodas (Reglamento (EB) Nr. 152/2009 III priedo O dalis)
                        Lantano kiekio pašarų priede ir pašaruose nustatymas:
                        induktyviai susietos plazmos atominė emisinė spektrometrija (ICP-AES)

                        Katės

                        1 500

                        7 500

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedai ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                                    3.

                                    Priedo naudojimo taisyklėse nurodyti:
                                    „nenaudoti pašaro kartu su dideliu kiekiu fosforo.“.

                        2029 m. birželio 25 d.

               (1)  Išsamų analizės metodų aprašymą galima rasti etaloninės laboratorijos svetainėje adresu https://ec.europa.eu/jrc/en/eurl/feed-additives/evaluation-reports.


title: 2019 m. gegužės 29 d. Komisijos įgyvendinimo reglamentas (ES) 2019/914 dėl leidimo naudoti Bacillus licheniformis DSM 28710 preparatą kaip mėsinių kalakutų, veislinių kalakutų ir retesnių rūšių mėsinių bei dedeklinių naminių paukščių lesalų priedą (leidimo turėtojas – „Huvepharma NV“) (Tekstas svarbus EEE.)

text:
5.6.2019

                  LT

                  Europos Sąjungos oficialusis leidinys

                  L 146/60

         KOMISIJOS ĮGYVENDINIMO REGLAMENTAS (ES) 2019/914
         2019 m. gegužės 29 d.
         dėl leidimo naudoti Bacillus licheniformis DSM 28710 preparatą kaip mėsinių kalakutų, veislinių kalakutų ir retesnių rūšių mėsinių bei dedeklinių naminių paukščių lesalų priedą (leidimo turėtojas – „Huvepharma NV“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti Bacillus licheniformis DSM 28710 preparatą. Kartu su prašymu buvo pateikti duomenys ir dokumentai, kurių reikalaujama pagal minėto reglamento 7 straipsnio 3 dalį;

                     (3)

                     prašymas pateiktas dėl leidimo naudoti Bacillus licheniformis DSM 28710 preparatą kaip mėsinių kalakutų, veislinių kalakutų ir retesnių rūšių mėsinių bei dedeklinių naminių paukščių lesalų priedą, skirtiną prie priedų kategorijos „zootechniniai priedai“;

                     (4)

                     Komisijos įgyvendinimo reglamentu (ES) 2017/1904 (2) priedų kategorijai „zootechniniai priedai“ priklausantį Bacillus licheniformis DSM 28710 preparatą leista naudoti dešimt metų kaip mėsinių viščiukų ir dedeklinių vištaičių lesalų priedą;

                     (5)

                     Europos maisto saugos tarnyba (toliau – Tarnyba) 2018 m. lapkričio 28 d. nuomonėje (3) padarė išvadą, kad siūlomomis naudojimo sąlygomis Bacillus licheniformis DSM 28710 preparatas nedaro nepageidaujamo poveikio gyvūnų sveikatai ar aplinkai. Ji taip pat padarė išvadą, kad priedas yra laikomas kvėpavimo takus galinčia jautrinti medžiaga ir kad negalima daryti išvados dėl priedo jautrinančio ar dirginančio poveikio odai ar akims. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad rekomenduojama priedo dozė gali veiksmingai pagerinti lesalų kiekio ir mėsinių kalakutų prieaugio santykį ir kad ši išvada taip pat gali būti taikoma veisliniams kalakutams ir retesnių rūšių mėsiniams bei dedekliniams naminiams paukščiams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo lesaluose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (6)

                        Bacillus licheniformis DSM 28710 preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 29 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  2017 m. spalio 18 d. Komisijos įgyvendinimo reglamentas (ES) 2017/1904 dėl leidimo naudoti Bacillus licheniformis DSM 28710 preparatą kaip mėsinių kalakutų ir dedeklinių vištaičių pašaro priedą (leidimo turėtojas – „Huvepharma NV“) (OL L 269, 2017 10 19, p. 27).

            (3)  EFSA Journal 2019; 17(1):5536.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias amžius

                        Didžiausias kiekis

                        Kitos nuostatos

                        Leidimo galiojimo terminas

                        KSV kilograme visaverčio pašaro, kurio drėgnis yra 12 %

                        Zootechninių priedų kategorija. Funkcinė grupė: žarnyno floros stabilizatoriai

                        4b1828

                        Huvepharma NV

                           Bacillus licheniformis DSM 28710

                           Priedo sudėtis

                           Bacillus licheniformis DSM 28710 preparatas, kuriame yra ne mažiau kaip
                        3,2 × 109 KSV/g priedo
                        Kieto pavidalo

                           Veikliosios medžiagos apibūdinimas

                           Bacillus licheniformis DSM 28710 gyvybingos sporos

                           Analizės metodas
                            (1)

                           Bacillus licheniformis DSM 28710 kiekio priede, premikse ir pašaruose apskaičiavimas:

                                    —

                                    paskleidimo ant plokštelės metodas (EN 15784).

                           Bacillus licheniformis DSM 28710 identifikavimas:

                                    —

                                    impulsinė lauko gelių elektroforezė (PFGE).

                        Mėsiniai kalakutai
                        Veisliniai kalakutai
                        Retesnių rūšių mėsiniai ar dedekliniai naminiai paukščiai

                        —

                        1,6 x 109

                        —

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Gali būti naudojamas kalakutų lesaluose, kurių sudėtyje yra vieno iš leidžiamų kokcidiostatų: diklazurilo, halofuginono, robenidino, lazalocido, maduramicino ar monenzino.

                                    3.

                                    Gali būti naudojamas retesnių rūšių mėsinių ar dedeklinių naminių paukščių lesaluose, kurių sudėtyje yra vieno iš leidžiamų kokcidiostatų: diklazurilo arba lazalocido.

                                    4.

                                    Priedo ir premiksų naudotojams pašarų ūkio subjektai nustato darbo procedūras ir atitinkamas organizacines priemones, kad būtų išvengta pavojų, susijusių su įkvėpimu, sąlyčiu su oda ar sąlyčiu su akimis. Jeigu poveikio, susijusio su įkvėpimu ar sąlyčiu su oda ar akimis, neįmanoma pašalinti ar sumažinti iki minimumo, priedas ir premiksai naudojami dėvint atitinkamas asmenines apsaugos priemones.

                        2029 m. birželio 25 d.

               (1)  Išsamų analizės metodų aprašymą galima rasti etaloninės laboratorijos svetainėje adresu https://ec.europa.eu/jrc/en/eurl/feed-additives/evaluation-reports.